विधि–पद्धति, पारदर्शिता र इमानको खडेरी परेको छ । यस्तो बेला परिस्थितिले विकल्प खोज्दछ । तर विकल्प नहुँदासम्म पुरानाभित्रको धेरै खराबहरुमध्ये कम खराबलाई विश्वास गर्नुपर्ने आमजनताको बाध्यता रहेको छ । यसको पुष्टि पहिलो चरणको स्थानीय निर्वाचनको रोचक मत परिणामले दिइसकेको छ । विकल्प खोजिए पनि विकल्प दिनका लागि त्यति सजिलो छैन । विधिवत रुपमा मेहनत गरे असम्भव पनि छैन । वैकल्पिक शक्ति निर्माणको महत्वकाङ्क्षा बोकेर केही दलहरु जन्मिसकेका छन् । जन्मदै छन् । यस क्रममा साझा पार्टीको नाम पनि त्यो लाइनमा आइसकेको छ ।
